Karl Akre

Se også ordfører Karl Akre (Rendalen)

Karl Akre (1840–1912) var en norsk lærer og politiker fra Alta i Finnmark. Han representerte Venstre.

Han var lærer i Alta fra 1859, lærer og klokker i Kjelvik i 1862. Året etter ble  han uteksaminert fra Tromsø Seminarium. I 1865 ble han ansatt som andrelærer ved folkeskolen i Vadsø, førstelærer fra 1884. Han ble styrer ved skolen i 1911.

Akre var medlem av bystyret i Vadsø fra 1869 til 1910. Han var formann i skolestyret og forlikskommissær. I 1875 ga han og Ananias Brune ut to nummer av bladet Finnmarkingen på et landsmål preget av nordnorsk dialekt. Ottar Grepstad mener Akre «må ha vore en av de første folkevalde som sette landsmålet på prent».Grepstad, Ottar:Avisene som utvida Noreg, s. 44

I perioden 1886–1888 var Akre valgkretsen Hammerfest, Vardø og Vadsø sin representant på Stortinget. Der var han medlem av konstitusjonskomiteen.

 Referanser 

 Kilder 
 Lindstøl, Tallak:Stortinget og Statsraadet 1814-1914. Kristiania, 1914
 Grepstad, Ottar:Avisene som utvida Noreg''. 2010

 Eksterne lenker 


Kategori:Stortingsrepresentanter 1886–1888
Kategori:Stortingsrepresentanter fra Venstre
Kategori:Stortingsrepresentanter for Finnmark
Kategori:Lokalpolitikere i Vadsø
Kategori:Venstre-politikere i Finnmark
Kategori:Norske pedagoger
Kategori:Norske redaktører
Kategori:Nynorskforkjempere
Kategori:Norske skoleledere